cyanic-selkie/wikianc huggingface dataset:
ஆம்பர் சுட்டிரவுகின்
அறிவியல் பணி
சுட்டிரவுகின் அறிவியல் பரப்புரையில் ஆர்வம் கவிந்தவர். இவர் பள்ளிகளிலும் வானியல் மன்றங்களிலும் அருங்காட்சியகங்களிலும் கள ஆய்வுக் குழுக்களிலும் தேசிய அளவிலும் அறிவியல் உரைகள் ஆற்றியுள்ளார். இவருக்கு அர்க்கன்சாசு பல்கலைக்கழகம் 2017 இல் முன்னாள் மாணவர் தகைமையை வழங்கியுள்ளது. இது இவரது அறிவியல் பரப்புரை பணிக்காக வழஙப்பட்டது. இவர் முனைவாக ஊடகங்களில் அடிக்கடி செயல்படுகிறார். பல தொலைக்காட்சி நேர்காணல்களில் பங்கேற்றுள்ளார். நாசாவுக்கான ஊடக விளம்பரங்களைப் பரப்பியுள்ளார். TEDx இல் தோன்றியுள்ளார். PBS NOVA, தேசிய புவிப்பரப்பியல், கண்டுபிடிப்புகோ, வரலாற்று அலைவரிசை, சுபைக் தொலைக்காட்சி, பின்னிரவு ஜிம்மி பலூனின் "Hubble Gotchu" பகுதி போன்றவற்றில் தோன்றி பரப்புரைகள் செய்துள்ளார். இவர் சிறந்த ஓகக்கலை வல்லுனர் ஆவார்.
இவர் 2013 இல் செசுனா 182 வானூர்தியில் பறந்துகாட்டி வான்வலவர் ஆனார், இவர் முனைவான ஓகக்கலைப் பயிற்சியாளர் ஆவார். இவர் வாரந்தோறும் ஓகக்கலை வகுப்புகள் நடத்துகிறார்.
மேற்கோள்கள்
பகுப்பு:அமெரிக்கப் பெண் அறிவியலாளர்கள் பகுப்பு:அமெரிக்கப் பெண் வானியலாளர்கள் பகுப்பு:அமெரிக்கப் பெண் இயற்பியலாளர்கள் பகுப்பு:நாசா வானியற்பியலாளர்கள் பகுப்பு:வாழும் நபர்கள் பகுப்பு:பெண் வானியற்பியலாளர்கள் பகுப்பு:1979 பிறப்புகள்
பிரோசாபாத் இரயில் பேரழிவு
பிரோசாபாத் இரயில் பேரழிவு (Firozabad rail disaster) 1995 ஆம் ஆண்டு ஆகத்து மாதம் 20 அன்று இந்தியாவின் வடக்கு இரயிலே பிரிவில் தில்லி-கான்பூர் பாதையில் பிரோசாபாத் நகரத்திற்கு அருகில் நிகழ்ந்தது. பயனிகள் இரயில் ஒன்று பசுவின் மீது மோதிய பின்னர் நிறுத்தப்பட்டதால் இவ்விபத்து நிகழ்ந்தது. விபத்தில் 358 நபர்கள் கொல்லப்பட்டனர் என்று சில தகவல்களும் 400 எண்ணிக்கைக்கும் மேற்பட்டவர்கள் கொல்லப்பட்டனர் என்று சில தரவுகளும் தெரிவிக்கின்றன. இந்த விபத்து இந்திய மாநிலமான உத்தரப்பிரதேசத்தில் நடந்தது. மோதிக் கொண்ட இரண்டு இரயில்களும் இந்திய தலைநகர் புது தில்லி நோக்கி சென்று கொண்டிருந்தன. கான்பூரிலிருந்து வந்துகொண்டிருந்த முதலாவது இரயிலான காலிந்தி விரைவுவண்டி வண்டியை நிறுத்த முடியாமல் பசுவின் மீது மோதியது. இதன் பின்னால் பூரியிலிருந்து வந்துகொண்டிருந்த புருசோத்தமன் விரைவு வண்டி 70 கிலோமீட்டர் வேகத்தில் காலிந்தி விரைவுவண்டியின் மீது மோதியது. by the Purushottam Express from Puri. இவ்வண்டியின் மூன்று பெட்டிகள் பலத்த சேதமடைந்தன. பூரியிலிருந்து வந்த விரைவு வண்டியின் இயந்திரமும் முதல் இரண்டு பெட்டிகளும் தடம் புரண்டன. விபத்து நடந்தது அதிகாலை நேரம் 02.55 என்பதால் இரண்டு வண்டிகளிலும் பயணம் செய்து கொண்டிருந்த சுமார் 2200 பயணிகளும் ஆழ்ந்த உறக்கத்தில் இருந்தனர்.
புற இணைப்புகள்
பகுப்பு:உத்தரப் பிரதேசம் பகுப்பு:பிரோசாபாத் மாவட்டம் பகுப்பு:உத்திரப்பிரதேச வரலாறு (1947- தற்போதுவரை)
மாங்கனோசின்
மாங்கனோசின் (Manganocene) என்பது [Mn(C5H5)2]n என்ற மூலக்கூற்று வாய்ப்பாடு கொண்ட ஒரு கரிம மாங்கனீசு சேர்மமாகும். இது பிசு(சைக்ளோபென்டாடையீனைல்) மாங்கனீசு(II) என்ற பெயராலும் அழைக்கப்படுகிறது. இதுவொரு வெப்பநிறமியல் திண்மமாகும். காற்றில் விரைவாக சிதையும் இச்சேர்மம் சிறிது படன்பாடுகளையும் கொண்டுள்ளது. பெரும்பாலும் அயனிப்பண்பு கொண்ட மெட்டலோசின் எனப்படும் சைக்ளோபென்டாடையீனைல் எதிர்மின் அயனிகளுக்கு உதாரணமாக கருதப்படுகிறது.
தயாரிப்பும் கட்டமைப்பும்
மாங்கனீசு(II) குளோரைடுடன் சோடியம் சைக்ளோபென்டாடையீனைடு சேர்த்து பிற மெட்டலோசின்கள் தயாரிப்பது போன்றே இதுவும் தயாரிக்கப்படுகிறது.
மேற்கோள்கள்
பகுப்பு:கரிம மாங்கனீசு சேர்மங்கள்
பத்தாம் தாலமி
பத்தாம் தாலமி (Ptolemy X Alexander I), பண்டைய எகிப்தை கிமு 107 முதல் கிமு 88 முடிய ஆண்ட கிரேக்க தாலமி வம்சத்தின் பத்தாம் பார்வோன் ஆவார். இவர் எட்டாம் தாலமி-மூன்றாம் கிளியோபாட்ரா தம்பதியருக்கு பிறந்தவர். இவரது மனைவிகள் கிளியோபாட்ரா செலினா மற்றும் மூன்றாம் பெரெனிஸ் ஆவார். இவரது குழந்தைகள் பதினொன்றாம் தாலமி மற்றும் ஐந்தாம் கிளியோபாட்ரா ஆவார்.
வெளி இணைப்புகள்
பகுப்பு:எகிப்திய மன்னர்கள்
பகுப்பு:தாலமி வம்சம்
தேசிய நெடுஞ்சாலை 14 (இந்தியா)
தேசிய நெடுஞ்சாலை 14 (என் எச் 14), இந்தியாவின் தேசிய நெடுஞ்சாலைகளில் ஒன்றாகும். . இது மேற்கு வங்க மாநிலத்தின் மோர்கிரம் நகரில் ஆரம்பித்து காராக்பூர் நகரில் முடிவடைகிறது.
வழித்தடம்
தேசிய நெடுஞ்சாலை 14 ஆனது மேற்கு வங்கத்தின் முசிதாபாத் மாவட்டத்தில் உள்ள மோர்கிரம் நகரில் தேசிய நெடுஞ்சாலை 12 இல் இருந்து ஆரம்பிக்கிறது. அங்கிருந்து லோகாப்பூர், நல்காத்தி, ராம்பூர்காட், மல்லார்பூர், கோன்பூர், முகமது பசார் வழியாக மயூராக்சி ஆற்றுக்கு மேலாகச் சென்று சியூரி, பக்ரேசுவர் அனல் மின்நிலைய நகரம், துப்ராஜ்பூர், பிம்காரா, பண்டபேஸ்வர், ஹரிபூர், சோன்பூர் பசாரி], ரானிகாஞ், மேஜியா, துர்லாப்பூர், கங்கஜல்காட்டி, அமர்க்கணன், பங்குரா, பெதுவாசோலே, ஒன்டா, பிஷ்ணுப்பூர், கார்பேட்டா, சந்திரகோண சாலை, சல்போனி, மிட்னாப்பூர் ஆகிய நகரங்களூடாகச் சென்று காராக்பூரில் தேசிய நெடுஞ்சாலை 16 உடன் முடிவடைகிறது.
வெளி இணைப்புகள்
பகுப்பு:இந்திய தேசிய நெடுஞ்சாலைகள்
ஈனைன்
ஈனைன் (Enyne) என்பது ஒர் இரட்டைப் பிணைப்பும் (ஆல்கீன்) ஒரு முப்பிணைப்பும் (ஆல்கைன்) கொண்ட ஒரு கரிமச் சேர்மமாகும். இரட்டை மற்றும் முப்பிணைப்புகள் இணைக்கப்படும்போது இது ஓர் ஒருங்கிணைந்த ஈனைன் என்று அழைக்கப்படுகிறது.
வினைலசிட்டைலீன் என்பது ஓர் எளிமையான ஈனைனுக்கு எடுத்துக்காட்டாகும்.
மேற்கோள்கள்
பகுப்பு:வேதியியல் பெயரீடு பகுப்பு:ஆல்க்கீன் வழிப்பொருட்கள் பகுப்பு:ஆல்க்கைன் வழிப்பொருட்கள் பகுப்பு:கரிம வேதியியல்
மான்துவா நகரியம்
மான்துவா என்று அழைக்கப்படுகிற மான்துவா நகரியம் (Comune di Màntova, Mantova township), வரலாற்றுச் சிறப்புமிக்கது. இவ்விடம் இத்தாலி நாட்டிலுள்ள லோம்பார்டி ஆட்சி மண்டலத்தின் கீழ்வரும் மான்துவா மாகாணத்தில் இருக்கிறது.
மேற்கோள்கள்
பகுப்பு:இத்தாலிய நகரியங்கள்
தெமி ஆறு
தெமி ஆற்றின் வடிநிலப்பகுதி 75 கிலோமீட்டர் நீளம் கொண்டதாக உள்ளது. இவ்வடிநிலப்பகுதியிலுள்ள மொத்த நீர்ப்பிடிப்பு பகுதியின் பரப்பளவு 813 சதுரகிலோமீட்டர் ஆகும். தெமி ஆற்றின் மேல் தெமி-1, தெமி-2 மற்றும் தெமி-3 என்ற மூன்று அணைகள் கட்டப்பட்டுள்ளன. தாங்கரா நகரம் இவ்வாற்றின் கரையில் அமைந்துள்ளது.
மேற்கோள்கள்
பகுப்பு:இந்திய ஆறுகள் பகுப்பு:குசராத்தின் ஆறுகள்
பாரத் கோயங்கா
பாரத் கோயங்கா (Bharat Goenka) இந்தியாவைச் சேர்ந்த ஒரு தொழிலதிபர் ஆவார். டாலி சொலியூசன்சு என்ற பன்னாட்டு நிறுவனத்தின் இணை நிறுவனர் மற்றும் நிர்வாக இயக்குனராக உள்ளார். 2020 ஆம் ஆண்டில், வர்த்தகம் மற்றும் தொழில் துறையில் இவர் ஆற்றிய பங்களிப்பிற்காக இந்திய அரசிடமிருந்து பத்மசிறீ விருதைப் பெற்றார்.
வாழ்க்கை
இந்தியத் தொழில் அதிபரான சியாம் சுந்தர் கோயங்காவின் மகனாக பாரத் கோயங்கா, பிறந்தார். பிசப் காட்டன் ஆண்கள் பள்ளியில் இவர் படித்தார். கணிதப் பாடத்தில் பட்டம் பெற்றார். கோயங்கா 1986 ஆம் ஆண்டு தனது தந்தையுடன் இணைந்து டாலி சொலியூசன்சு என்ற நிறுவனத்தை நிறுவினார். 1999 ஆம் ஆண்டு பியுட்ரானிக்சு என்ற கணக்கியல்  பயன்பாடு என்ற மென்பொருளை உருவாக்கினார்.
2011 ஆம் ஆண்டில் மென்பொருள் மற்றும் சேவை நிறுவனங்களின் தேசிய சங்கம், கோயங்காவிற்கு வாழ்நாள் சாதனையாளர் விருதையும் இந்திய மென்பொருள் தயாரிப்புத் துறையின் தந்தை" என்ற பட்டத்தையும் வழங்கியது.  2014 ஆம் ஆண்டில் கம்ப்யூட்டர் சொசைட்டி ஆஃப் இந்தியா  கெளரவ  உறுப்பினர் விருதை  வழங்கி சிறப்பித்தது. 2020 ஆம் ஆண்டில், வர்த்தகம் மற்றும் தொழில் துறையில் இவர் ஆற்றிய பங்களிப்பிற்காக இந்திய அரசிடமிருந்து பத்மசிறீ விருதைப் பெற்றார்.
மேற்கோள்கள்
பகுப்பு:வாழும் நபர்கள் பகுப்பு:பத்மசிறீ விருது பெற்றவர்கள் பகுப்பு:இந்தியர்கள் பகுப்பு:தொழிலதிபர்கள்
ஆர். என். ரவி
'''ஆர். என். ரவி' (Ravindra Narayana Ravi''; பிறப்பு: 3 ஏப்ரல் 1952) என்பவர் முன்னாள் இந்திய அதிகாரி ஆவார். தமிழக ஆளுநராக 2021 செப்டம்பர் 18 அன்று பதவியேற்ற இவர், நாகாலாந்து, மேகாலயா போன்ற வடகிழக்கு மாநிலங்களில் ஆளுநராகப் பணியாற்றியவராவார்.
குடும்பம்
பீகாரின் பாட்னாவில் பிறந்த இவருக்கு இலட்சுமி என்ற மனைவியும் இரு பெண் குழந்தைகள் மற்றும் ஒரு ஆண் குழந்தை என மூன்று குழந்தைகளும் உள்ளனர்.
பணி
இந்தியக் காவல் துறை அதிகாரியான இவர், கேரள மாநில 1976ஆம் ஆண்டு தொகுதி அதிகாரியாக தேர்வு செய்யப்பட்டார். இவர் 2012இல் இந்திய உளவுத்துறையின் சிறப்பு இயக்குநராக பணியாற்றி ஓய்வு பெற்றார். இவர் 2014 தேசிய பாதுகாப்பு மன்றத்தின் தலைவராக நியமிக்கப்பட்டார். பின்னர் அக்டோபர் 5, 2018 அன்று இந்தியாவின் தேசிய பாதுகாப்பு துணை ஆலோசகராக நியமிக்கப்பட்டார்.
நாகாலாந்து ஆளுநர்
2014 முதல் தேசிய சோசியலிசக் கவுன்சில் ஆப் நாகாலாந்து குழுவிற்கும் இந்திய அரசிற்கும் இடையில் மத்தியத்தராகப் பேச்சு வார்த்தையில் ஈடுபட்டார். இவரது முயற்சியின் பலனாகப் போராட்டக் குழுவிற்கும் இந்திய அரசிற்கும் இடையே நாகாலாந்து அமைதி உடன்படிக்கை ஆகத்து 2015 இல் கையெழுத்தானது. 20 சூலை 2019 இல் நாகாலாந்து மாநில ஆளுநராகப் பதவியேற்றார்.
தமிழ்நாடு ஆளுநர்
இவர் செப்டம்பர் 9, 2021 அன்று இந்திய குடியரசுத் தலைவர் திரு ராம் நாத் கோவிந்த் ஆல் தமிழ்நாடு ஆளுநராக நியமிக்கப்பட்டார். செப்டம்பர் 18, 2021 அன்று சென்னை கிண்டி ஆளுநர் மாளிகையில் நடைபெற்ற விழாவில் சென்னை உயர் நீதிமன்ற தலைமை நீதிபதி திரு சன்ஜிப் பானர்ஜி முன்னிலையில் தமிழ்நாடு ஆளுநராக பதவியேற்றார்.
மேற்கோள்கள்
பகுப்பு:1952 பிறப்புகள் பகுப்பு:வாழும் நபர்கள் பகுப்பு:நாகாலாந்து ஆளுநர்கள் பகுப்பு:தமிழ்நாடு ஆளுநர்கள் பகுப்பு:பீகார் நபர்கள்
ஒ.ச.நே - 00:44
ஒ.ச.நே - 00:44 (UTC-00:44) என்பது ஒருங்கிணைக்கப்பட்ட சர்வதேச நேரத்துடன் -00:44 ஐ ஈடுசெய்யப் பயன்படுத்தப்படும் ஒரு இனங்காட்டி ஆகும்.
ஒ.ச.நே - 00:44 நேரக் குறியீட்டை மே 1, 1972ஆம் ஆண்டு வரை லைபீரியாவில் பயன்படுத்தி வந்தனர். இது மொன்ரோவியா இடைநிலை நேரம் அல்லது லைபீரிய நேரம் எனவும் குறிப்பிடப்படும். மொன்ரோவிய நிலநிரைக்கோட்டின்படி ஒ.ச.நே - 00:43:08 என்பதே சரியான நேரக் குறியீடாகும்; ஆயினும், மார்ச்சு 1, 1919ல் இது ஒ.ச.நே - 00:44 என மாற்றியமைக்கப்பட்டது.
மே 1, 1972ஆம் ஆண்டு வரை இக்குறியீட்டினை தனது நேர வலயமாகப் பயன்படுத்திய லைபீரியா, தற்போது ஒருங்கிணைக்கப்பட்ட சர்வதேச நேரத்தினையே (ஒ.ச.நே) தனது நேர வலயமாகப் பயன்படுத்திவருகிறது.
மேற்கோள்கள்
பகுப்பு:ஒ.ச.நே பெயர்ச்சிகள்
மணிக்குயில்
மணிக்குயில் 1993 ஆம் ஆண்டு முரளி மற்றும் சாரதா பிரீதா நடிப்பில், இளையராஜா இசையில், ராஜவர்மன் இயக்கத்தில், ஆர். தனபாலன் தயாரிப்பில் வெளியான தமிழ் திரைப்படம்.
கதைச்சுருக்கம்
முத்துவேலு (முரளி) அவன் தாய் தெய்வானை (கோகிலா) மற்றும் தாத்தாவுடன் (ஏ. கே. வீராசாமி) மலைப்பிரதேச கிராமத்தில் வசிக்கிறான். படித்தவனான முத்துவேலு மலைப்பிரதேச மக்களின் தொழிலான தேன் சேகரித்தலை செய்துவருகிறான். வன அதிகாரி சுந்தரம் (சரண்ராஜ்) முத்துவேலுவுடன் அடிக்கடி சண்டையிடுகிறான். நகரத்திலிருந்து வரும் பெண்ணான காவேரி (சாரதா பிரீதா) முத்துவேலு பாடும் பாடலைக் கேட்கிறாள். அதை ஒளிப்பதிவு செய்து ஒரு தொலைக்காட்சி ஒளிபரப்பு நிறுவனத்திற்கு அனுப்புகிறாள். முத்துவேலு பாடும் பாடல் தொலைக்காட்சியில் ஒளிபரப்பான பிறகு அனைவரும் அறிந்த பாடகனாக புகழடைகிறான். சுந்தரம் முத்துவேலுவுடன் வீண் சண்டையிடுவதால் பணிநீக்கம் செய்யப்படுகிறான்.
முத்துவேலுவும் காவேரியும் காதலிக்கிறார்கள். அவர்கள் திருமணம் செய்ய காவேரியின் தந்தை ராமசாமி (சண்முகசுந்தரம்) சம்மதிக்கிறார். இதை அறிந்த சுந்தரம் திருமணத்தை நிறுத்தும் வஞ்சக எண்ணத்துடன் ராமசாமியை சந்தித்து தானே முத்துவேலுவின் தந்தை என்று கூறுகிறான். சுந்தரம் தனது கணவன் இல்லையென்று மறுக்கும் தெய்வானையிடம் அவள் கணவன் யார் என்று ராமசாமி கேட்கிறார். அந்த கேள்விக்கு தகுந்த பதில் சொல்ல மறுக்கிறாள் தெய்வானை. இதனால் திருமணத்தை நிறுத்திவிடும் ராமசாமி, சுந்தரத்தை தன் தொழிற்சாலையில் வேலைக்கு அமர்த்துகிறார்.
வீட்டிற்குத் திரும்பியதும் முத்துவேலு தன் தந்தையைப் பற்றி தெய்வானையிடம் கேட்கிறான். தெய்வானை நடந்த உண்மைகளை முத்துவேலுவிடம் கூறுகிறாள். யாருமற்ற அனாதையான தெய்வானை பணக்காரனான ரத்னசபாபதியை விரும்புகிறாள். அவளைத் திருமணம் செய்துகொள்வதாக உறுதியளிக்கும் ரத்னசபாபதியால் அவள் கர்ப்பமாகிறாள். இதையறிந்த ரத்னசபாபதி உறவினர்கள் அவளைக் கொன்றுவிடுவதாக மிரட்டுவதால் வேறுவழியின்றி அவ்வூரிலிருந்து வெளியேறுகிறாள். இம்மலைப்பிரதேசத்திற்கு வரும் அவளுக்கு இரக்க மனம் படைத்த முத்துவேலுவின் தாத்தா அடைக்கலம் தந்து அவருடைய மகளைப் போல கவனித்துக் கொண்டதாக சொல்லி முடிக்கிறாள்.
தன் தந்தையைப் பற்றி அறியும் முத்துவேலு அவரைத் தேடிச் செல்கிறான். அவருக்குத் திருமணமாகி மூன்று மகன்கள் இருப்பதை அறியும் முத்துவேலு அதன்பின் என்ன செய்தான்? என்பதே மீதிக்கதை.
இசை
படத்தின் இசையமைப்பாளர் இளையராஜா. பாடலாசிரியர்கள் வாலி மற்றும் பொன்னடியான்.
வெளி இணைப்புகள்
பகுப்பு:1993 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:கவுண்டமணி நடித்த திரைப்படங்கள் பகுப்பு:செந்தில் நடித்த திரைப்படங்கள் பகுப்பு:இளையராஜா இசையமைத்த திரைப்படங்கள் பகுப்பு:முரளி நடித்த தமிழ்த் திரைப்படங்கள் பகுப்பு:விஜயகுமார் நடித்த திரைப்படங்கள்
காளாம்பட்டு ஊராட்சி
காளாம்பட்டு ஊராட்சி (Kalampattu Gram Panchayat), தமிழ்நாட்டின் வேலூர் மாவட்டத்தில் உள்ள கே வி குப்பம் வட்டாரத்தில் அமைந்துள்ளது. இந்த ஊராட்சி, கீழ்வைத்தியணான்குப்பம் சட்டமன்றத் தொகுதிக்கும் வேலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2551 ஆகும். இவர்களில் பெண்கள் 1288 பேரும் ஆண்கள் 1263 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:வேலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கொத்தகோட்டை ஊராட்சி, புதுக்கோட்டை
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:புதுக்கோட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மது காடு
மது காடு அல்லது மதுவனம் (Madhu forest) (சமஸ்கிருதம்-मधुवन) யமுனை ஆற்றின் மேற்கிலுள்ள பண்டைய வட இந்தியாவில் அமைந்த அடர்ந்த காடு. இக்காடு வானர அரசன் சுக்ரீவனுக்கு சொந்தமான தோட்டம் என்று அறியப்படுகிறது. சீதையைக் கண்டறிந்த பின் அனுமன் இந்த தோட்டத்திற்கு அங்கதன் மற்றும் பிற வானரங்களுடன் வந்தாகவும் அங்கு அவர்களுக்கு பிடித்தமான தேனை உண்டனர் என்றும் புராணம் வழியாக அறியப்படுகிறது.
இராமாயணத்திலும் மகாபாரதத்திலும்
பண்டைய புராணமான இராமாயணத்தின்படி, மது என்னும் பெயர் கொண்ட அசுரன் ஒருவன் இந்த காட்டையும் தேசத்தையும் ஆண்டு வந்தான். கோசல நாட்டின் மன்னன் இராமனின் சகோதரனான சத்துருக்கனனால் மது அரக்கன் தோற்கடிக்கப்பட்டான். சத்துருக்கனன் அக்காட்டை சுத்தப்படுத்தி மதுரா என்னும் நகரை உருவாக்கினான். அந்த நகரே பிறகு சூரசேன இராச்சியத்தின் தலைநகராக மாறியது என்று மகாபாரதத்தில் கூறப்பட்டுள்ளது. யாதவ மன்னர்கள் உக்ரசேனனும் கம்சனும் மேற்கூறிய பகுதியினை ஆட்சி செய்தனர்.
அரி வம்சத்தில்
அரி வம்சத்தின்படி (95.5242-8), யது சந்ததியினரும் யாதவ மன்னருமான மது மதுவனத்திலிருந்து ஆட்சி செய்தான். இராமனின் சகோதரனும் மது வம்சத்தியில் வந்தவனுமான சத்துருக்கனன் மாதவ லாவணனை கொன்று, மதுவன காட்டை வெட்டி அங்கு மதுரா என்னும் நகரை உருவாக்கினான். இராமனும் அவனது சகோதரர்களும் மறைந்த பிறகு சத்வதரின் மகனும் மது வம்சத்தின் பீமன் இந்நகரை மீட்டான்.
மேற்கோள்கள்
பகுப்பு:இந்தியப் புவியியல்
உமையாள்புரம் ஊராட்சி, சேலம்
உமையாள்புரம் ஊராட்சி (Umayalpuram Gram Panchayat), தமிழ்நாட்டின் சேலம் மாவட்டத்தில் உள்ள பெத்தநாயக்கன்பாளையம் வட்டாரத்தில் அமைந்துள்ளது. இந்த ஊராட்சி, ஆத்தூர் சட்டமன்றத் தொகுதிக்கும் கள்ளக்குறிச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2373 ஆகும். இவர்களில் பெண்கள் 1204 பேரும் ஆண்கள் 1169 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சேலம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஒண்டிப்புதூர் நீலகண்டேசுவரர் கோயில்
ஒண்டிப்புதூர் நீலகண்டேசுவரர் கோயில் தமிழ்நாட்டில் கோயம்புத்தூர் மாவட்டத்தில் உள்ள சிவன் கோயிலாகும்.
அமைவிடம்
இக்கோயில் கோயம்புத்தூர் மாவட்டத்தில் இருகூர் அருகே ஒண்டிப்புதூர் என்னுமிடத்தில் அமைந்துள்ளது. உத்தம சோழன் செப்பேடு, மார்க்கண்டேய பண்டிதர் மடம் செப்பேடு ஆகியவற்றின் மூலமாக இருகூரின் பெருமையை அறியமுடிகிறது. சங்க காலத்தில் இவ்வூர் பொன்னூர், மண்ணூர் என்று இருந்ததாகவும் பின்னர் இருகூர் என்றானதாகவும் கூறுவர். இருளர் தலைவன் இருவன் பெயரில் இருகூர் என்று ஆனதாகவும் கூறுவர். கடல் மட்டத்திலிருந்து சுமார் 401 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 11°00'05.3"N, 77°04'02.4"E (அதாவது, 11.018140°N, 77.067328°E) ஆகும்.
இறைவன், இறைவி
இக்கோயிலின் மூலவராக நீலகண்டேசுவரர், சௌந்தரேசுவரர் ஆவார். இறைவி சுயம்வர பார்வதி தேவி, மீனாட்சி அம்மன் ஆவார். சூரசம்காரம், தைப்பூசம், மகாசிவராத்திரி, பங்குனி உத்திரம், நவராத்திரி, கார்த்திகை உள்ளிட்ட பல விழாக்கள் நடைபெறுகின்றன.
அமைப்பு
மூலவர் மீது மாலைப்பொழுதில் சூரிய ஒளி விழும் காட்சியைக் காணலாம். மூலவர், இறைவி, ஞான தண்டாயுதபாணி ஆகியோர் மேற்கு நோக்கிய நிலையில் உள்ளனர். சௌந்தரேசுவர், மீனாட்சி அம்மன், வள்ளி தெய்வானையுடன் கூடிய சுப்பிரமணியர் ஆகியோர் கிழக்கு நோக்கி உள்ளனர். மூலவரின் இடது புறம் பார்வதி உள்ளார். வலப்பக்கத்தில் ஞான தண்டாயுதபாணி காணப்படுகிறார். பிரம்மா அமர்ந்த நிலையில் உள்ளார். மார்க்கண்டேய முனிவர் வழிபட்ட மார்க்கண்டேசுவர லிங்கம் உள்ளது.
மேற்கோள்கள்
பகுப்பு:கோயம்புத்தூர் மாவட்டத்திலுள்ள சிவன் கோயில்கள்
பிரான்சிஸ் எர்ன்ஸ்ட் நியூமன்
பிரான்சிஸ் எர்ன்ஸ்ட் நியூமன் (Franz Ernst Neumann(1798, செப்டம்பர் 11 – 1895, மே 23) இவர், செருமனியின் பிரபல கணிதவியலாளரும், இயற்பியலாளருமாக அறியப்படுகிறார். இயற்பியல், மற்றும் கணிதத் துறையை தனது மகத்தான ஆய்வுகள் மூலம் வளப்படுத்திய இவர், கணிதம், ஒளியியல், மின்னியல், படிகவியல் உள்ளிட்ட பல்வேறு களங்களில் குறிப்பிடத்தக்க பங்களித்தவர்.
சுயசரிதை
நியூமன், 1798 ஆம் ஆண்டு, செப்டம்பர் 11 இல், செருமனியின் தலைநகர் பெர்லின் அருகே உள்ள ஜோவகிம்ஸ்தல் நகரில் பிறந்தார். நியூமேனின் தந்தை விவசாயியாவார், அவரின் சிறு வயதிலேயே அவரது அம்மா பிரிந்து சென்றுவிட அதன்பிறகு, தாத்தா வீட்டில் வளர்ந்தார். கணிதத்தில் சிறந்து விளங்கிய எர்ன்ஸ்ட் நியூமன், அக்காலத்தில் அடிக்கடி போர் நடந்ததால் கல்வி தடைபட்டது. இந்நிலையில், படிப்பை 16 வயதிலேயே நிறுத்தியவர், அந்நாட்டு இராணுவத்தில் இணைந்தார். 1815 ஆம் ஆண்டில் நெப்போலியனுக்கு எதிராக, நூறு நாட்கள் தன்னார்வமுடன் பணியாற்றிய நியூமன், போரில் காயம் அடைந்ததால் பணியில் இருந்து விடுவிக்கப்பட்ட்டார். இதற்கிடையில், ஒரு தீ விபத்தில் குடும்ப சொத்துகள் நாசமானதால், பண நெருக்கடியும் ஏற்பட்டது. அதை பொருட்படுத்தாத நியூமன் பெர்லின் பல்கலைக்கழகத்தில் மீண்டும் சேர்ந்து, படிப்பைத் தொடர்ந்தார்.
கல்வி
அவரது தந்தையின் விருப்பப்படி இறையியல் படிப்பில் சேர்ந்த நியூமன், கணிதம், மற்றும் அறிவியல் மீதான அதீத ஆர்வம் கொண்டிருந்தார். பின்னர், ஜெனா பல்கலைக்கழகத்தில் கனிமவியல் (Mineralogy), மற்றும் படிகவியல் பயின்றார். மேலும், படிகவியல் குறித்து ஆராய்ந்தவர், 1828 ஆம் ஆண்டு, அசாதாரண சூழலில் கோனிக்ஸ்பெர்க் பல்கலைக்கழகத்தில் முதுகலைப் படிப்பைத் தொடர்ந்தார். தந்தையின் மறைவால் ஓராண்டு காலம் படிப்பு தடைபட்டது. பிறகு, படிகவியலில் ஆய்வுகள் மேற்கொண்டு, கண்டறிந்த விடயங்களை கட்டுரையாக எழுதி வெளியிட்ட எர்ன்ஸ்ட் நியூமன், மீண்டும் பெர்லின் பல்கலைக்கழகத்தில் சேர்ந்து முனைவர் பட்டம் பெற்றார். இவரது ஆராய்ச்சிகளும், கட்டுரைகளும் இவருக்கு கோனிக்ஸ்பெர்க் பல்கலைக்கழகத்தில் 1929 இல் விரிவுரையாளர் பணியைப் பெற்றுத் தந்து, கனிமவியல், இயற்பியல் துறைப் பேராசிரியராக நியமிக்கப்பட்டார்.
கலந்தாய்வுகள்
1834 இல், கோனிக்ஸ்பெர்க் பல்கலைக்கழக, மருத்துவ ஆலோசகராக நியமிக்கப்பட்ட நியூமன், அங்கு மாணவர்களுக்கு ஆராய்ச்சி முறைகளை அறிமுகப்படுத்தும் நோக்கில் பிரபல விஞ்ஞானி "கார்ல் கஸ்டாவ் யாக்கோபு ஜக்கோபி" (Carl Gustav Jacob Jacobi) என்பவருடன் இணைந்து கணித - இயற்பியல் பயிலரங்குகள் நடத்தினார். பின்னாளில், அவரது மனைவி வழியில் கிடைத்த சொத்துமூலம், தனது வீட்டின் அருகே இயற்பியல் ஆய்வுக்கூடம் ஒன்றை அமைத்துக்கொண்டார். அவ்வேளையில் பல்கலைக்கழகத்தில் இயற்பியல் ஆய்வுக்கூடம் இல்லாததால், இவரது ஆய்வுக்கூடத்தையே மாணவர்களும் பயன்படுத்திக் கொண்டனர்.
கண்டுபிடிப்புகள்
படிகவியல் குறித்த இவரது ஆய்வுகளும், கண்டுபிடிப்புகளும் ‘நியூமேன்ஸ் கோட்பாடு’ (Newman's Theory) என குறிப்பிடப்படுகிறது. உலோகக் கலவைகளின் வெப்பநிலைகள், ஒளி அலைக் கோட்பாடு, இரட்டை விலகல் விதிகள் மற்றும் ஒளியியல், கணித ஆய்வுகளில் ஈடுபட்ட இவர், மூலக்கூற்றின் வெப்ப விதிகளை உருவாக்கினார். இயந்திர ஆற்றலை மின்னாற்றலாக மாற்றும் செயல்பாட்டில் மின் தூண்டலின் கணித கோட்பாட்டை முதன்முதலாக வரையறுத்த 'பிரான்சிஸ் எர்ன்ஸ்ட் நியூமன்' மின்னோட்டத்தின் தூண்டலுக்கான கணித விதிகள், ஒளியியல் பண்புகளைக் கண்டறிந்தார். பல விடயங்கள் குறித்து ஆராய்ந்த எர்ன்ஸ்ட் நியூமன், தனது ஆராய்ச்சிகள் பற்றி பெரும்பாலும் விரிவுரைகளாகவே வழங்கிய அவர் அவற்றை விளக்கி கட்டுரைகளாக எழுதியது வெகு குறைவு. வெப்ப இயந்திர கோட்பாட்டைத் தோற்றுவித்தவர்களில் இவரும் ஒருவர் என இவரது மகனும் விஞ்ஞானியுமான "கார்ல் நியூமன்" (Carl Neumann(1832, மே 7 – 1925, மார்ச்சு 27) குறிப்பிட்டுள்ளார்.
பணிகள்
நியூமன், தொடர்ச்சியாக பேசில் (Basel (1863), டுபிங்கன் (Tübingen (1865) மற்றும் லைப்சிக் (1868) உள்ளிட்ட இடங்களில் பணியாற்றி கணிதம், ஒளியியல், மின்னியல், படிகவியல் உள்ளிட்ட பல்வேறு களங்களில் தடம் பதித்தார். மேலும் குறிப்பிடத்தக்க பங்களிப்புக்காக டுபிங்கன், ஜெனிவா பல்கலைக்கழகங்கள் இவருக்கு கவுரவ டாக்டர் பட்டங்கள் வழங்கின.
இறப்பு
1876 இல் அவரது பேராசிரியர் பணியிலிருந்து ஓய்வு பெற்ற பிரான்சிஸ் எர்ன்ஸ்ட் கிருத்துவ நியூமன், 1895 ஆம் ஆண்டு, மே 23 ஆம் நாளில் தனது 96 வது அகவையில் (தற்போதுள்ள கலினிங்ராட் (Kaliningrad, உருசியா) கோனிஸ்பெர்க்   (Königsberg) என்னும் மாநகரில் இறந்தார்.
சான்றாதாரங்கள்
பகுப்பு:1798 பிறப்புகள் பகுப்பு:1895 இறப்புகள் பகுப்பு:செருமானிய இயற்பியலாளர்கள்
இளநிலை மருத்துவம் மற்றும் அறுவையியல்
இக்கட்டுரை இந்தியாவில் வழங்கப்படும் எம்பிபிஎஸ் படிப்பைப் பற்றியது.
இளநிலை மருத்துவம் மற்றும் அறுவையியல் (Bachelor of Medicine and Bachelor of Surgery) அல்லது எம்பிபிஎஸ் (MBBS) என்பது இந்தியா உள்ளிட்ட பொதுநலவாய நாடுகளில் உள்ள பல்கலைக் கழகங்களால் வழங்கப்படும் ஒரு தொழிற் பட்டப்படிப்பு ஆகும். இது எம்பிபிஎஸ் என்ற ஆங்கிலச் சுருக்கத்தாலும் எளிமையாக மருத்துவப் பட்டப் படிப்பு என்றே பரவலாக அறியப்படுகிறது. இதன் பெயர் இப்படிப்பை இரட்டைப் பட்டப் படிப்பு (dual degree) என்பது போல் உணர்த்தினாலும் இது ஒரே படிப்பாகவே கருதப்படுகின்றது.
மொத்த இடங்கள்
இந்தியாவில் உள்ள 335 அரசு மற்றும் தனியார் ‌மருத்துவக் கல்லூரிகளில் பொத்தம் 40385 மருத்துவப் பட்டப் படிப்பிற்கான இடங்கள் உள்ளன. இவற்றில் அரசு மருத்துவக் கல்லூரிகளில் உள்ள எம்பிபிஎஸ் படிப்பிற்கான இடங்களில் சரி பாதி நடுவணரசிற்குரியது. இந்த இடங்களில் (ஜம்மு காஷ்மீர் மற்றும் ஆந்திரப்பிரதேசம் தவிர) இந்தியாவின் எந்த ஒரு மாநிலத்தவரும் சேர்ந்து படிக்கலாம். இந்த இடங்கள் அனைத்திந்திய அளவில் தேசிய கல்வி ஆராய்ச்சி மற்றும் பயிற்சி நிறுவனத்தால் (National Council of Educational Research and training) நடத்தப்படும் மருத்துவம் மற்றும் பல்மருத்துவத்திற்கான (premedical predental - PMPD)  நுழைவுத் தேர்வின் மூலம் நிரப்பப்படுகின்றன. மீதிப்பாதியை அந்தந்த மாநில அரசுகள் நிரப்பிக் கொள்ளலாம். ஜம்மு காசுமீர் மற்றும் ஆந்திரப்பிரதேச மாநிலத்தில் உள்ள அரசு மருத்துவக் கல்லூரி இடங்களில் அந்த மாநிலத்தவர்கள்  மட்டுமே சேர முடியும். அதே போல அந்த மாநிலத்தவர்களும் வேறு மாநில மருத்துவக்கல்லூரிகளில் உள்ள நடுவணரசிற்கான 50 விழுக்காட்டு இடத்தில் சேர  முடியாது.
சேர்க்கை நடைமுறை
இப்படிப்பைப் பயில ஒருவர் +2 தேர்வில் இயற்பியல், வேதியியல், உயிரியல் பாடங்களில் குறைந்தது 60 விழுக்காடு மதிப்பெண்கள் பெற்றுத் தேர்ச்சி அடைந்திருக்க வேண்டும்.
படிப்புக் காலம்
இப்படிப்பின் குறைந்த பட்ச காலம் நான்கரை ஆண்டுகள் படிப்பு மற்றும் ஓர் ஆண்டு கட்டாய சுழற்சி உறைவிடப் பயிற்சி சேர்த்து மொத்தம் ஐந்தரை ஆண்டுகள் ஆகும். மற்ற பெரும்பாலான தொழிற்படிப்புகளில் கடைப்பிடிக்கப்படுவதைப் போல் இப்படிப்பில் பருவத்தேர்வு முறை கடைப்பிடிக்கப்படுவது இல்லை. முதலாம் ஆண்டு இறுதியில் நடத்தப்படும் தேர்வில் வெற்றி பெறாதோர் இரண்டாம் ஆண்டிற்குச் செல்ல இயலாது. மீண்டும் ஆறு மாதங்கள் முதலாம் ஆண்டிலேயே இருக்க வேண்டும். இதேபோல் நான்கரை ஆண்டுகள் இறுதியில் நடத்தப்படும் தேர்வில் வெற்றி பெறாதோர் கட்டாய சுழற்சி உறைவிட சுழற்சி பயிற்சியில் ஈடுபட முடியாது.
வெளியிணைப்பு
இந்திய மருத்துவக்கவுன்சிலின் இணையதளம்
மேற்கோள்கள்
பகுப்பு:இந்தியாவில் கல்வி
சுவேதாசுவதர உபநிடதம்
சுவேதாசுவதர உபநிடதம் (Shvetashvatara Upanishad) என்பது கிருஷ்ண யசுர்வேதத்தைச் சார்ந்த உபநிடதம் ஆகும். முக்திகோபநிஷத்தில் ராமபிரான் ஆஞ்சனேயருக்கு உபதேசித்ததாகக் கூறப்படும் 108 உபநிஷத்துக்களில் இது 14வது உபநிஷத்து. தைத்திரீய சாகையின் 33 உபநிஷத்துக்களில் இது ஒன்று என்று தொன்றுதொட்டு கருதப்பட்டு வருகிறது. வித்யாரண்யர் தன்னுடைய "சர்வோபநிஷத் அர்த்தானுபூதிப் பிரகாசகத்தில்" இதை 12 வது உபநிஷத்தாக சேர்த்திருக்கிறார். பத்து முக்கிய உபநிஷத்துக்களைத் தாண்டி ஆதி சங்கரர் பாஷ்யம் எழுதியிருக்கும் நூல்களில் இதுவும் ஒன்று. இந்த பாஷ்யத்தை ஆதி சங்கரர் செய்ததல்ல என்ற கருத்தும் உள்ளது. (Narayana Sastry: p. 81).
பொது முன்னுரை
சுவேதாசுவதரர் என்ற மஹரிஷி இதை உபதேசித்ததாய் இவ்வுபநிஷத்திலேயே கூறப்பட்டுள்ள்து. சுவேத என்றால் வெள்ளை; அசுவதர என்றால் புலன்களாகிய குதிரைக்கூட்டம். மஹரிஷியின் பெயர் தூய புலன்களைக்கொண்டவர் என்று பொருள்படும்.
இவ்வுபநிஷத்துப் பொன்மொழிகள்
அனைத்துலகமும் பிரம்மத்தை முழுமுதற்காரணமாகக் கொண்டது. உலகம் ஒர் பிரம்ம சக்கரம். ஸத்வம், ரஜஸ், தமஸ் எனும் குணங்களைக் குறிக்கும் மூன்று பட்டைகளாலானது. சக்கரத்தை சுழற்றுவதும் பிரம்மத்தின் சக்தியாகிய பிரகிருதி தான். (1.4)
அறிபவனும் அறியப்படுவதும், ஆள்பவனும் ஆளப்படுவதும் ஆகிய இரண்டும் பிறப்பற்றவை. அனுபவிப்பவனுக்கும் அனுபவிக்கப்படுவதற்கும் உறவைக் கற்பிக்கும் ஒருத்தியாகிய (மாயை எனும்) அவளும் பிறப்பற்றவளே. எப்பொழுது இம்மூன்றும் பிரம்மம் என்று ஒருவன் அறிகிறானோ அப்பொழுது அவன் அளவு கடந்து எங்கும் வியாபித்த ஆத்மாவாகவும் எல்லா வடிவங்களிலும் விளங்குபவனாகவும் செயலேதுமற்றவனாகவும் ஆகிறான். (1.9)
இது நிலையாகத் தன்னிடமே உளதென அறியப்படவேண்டும். அதற்கப்பால் அறியவேண்டியது சிறிதுமில்லை. ஆராய்ந்துணர்ந்து அனுபவிப்பவன், அனுபவிக்கப்படுவது, அனுபவிக்க ஏவுவது எல்லாம் இந்த பிரம்மத்தின் மூன்று வகைகளே.(1.12)
எள்ளினுள் எண்ணெய் போலும், தயிரினுள் நெய் போலும், ஊற்றுக்களில் நீர் போலும், அரணிக் கட்டைகளில் தீ போலும் இப்பரமாத்மா ஜீவாத்மாவிடம் காணப்படுகிறது. வாய்மையாலும் தவத்தாலும் எவன் இதைக் காண முயலுகின்றானோ அவனால் இதைக் காணமுடிகிறது.(1.15)
இத்தேவனே எல்லாத் திசைகளையும் வியாபிக்கிறான். இவனே ஆதியில் தோன்றிய ஹிரண்யகர்ப்பன். இவனே கருவினுள்ளிருப்பவன். பிறந்தவைகளாகவும் இனி பிறக்கப் போகும் உயிர்களாகவும் எல்லாப் பிறவிகளுள்ளும் எங்கும் முகமுடையவனாகவும் நிற்பவன். (2.16)
எவன் இவ்வுலகங்களைத் தனது ஆளும் சக்திகளால் ஆள்பவனோ அந்த உருத்ரன் (பிரம்மம்) ஒருவனே. இரண்டாவதாக நிற்க வேறொருவன் இல்லை. அவன் எல்லா மக்களுள் உள்ளுறைபவன். உலகங்களைப் படைத்து காப்பவனாயிருந்து முடிவு காலத்தில் அவைகளைத் தனக்குள் ஒடுக்கிக் கொள்கிறான்.(3.2)
சம அந்தஸ்துள்ள இணைபிரியாப் பறவைகள் இரண்டு ஒரே மரத்தில் வசித்தாலும் ஒன்று (ஜீவாத்மா) பழத்தை ருசியுடன் உண்கிறது; மற்றொன்று (பரமாத்மா) உண்ணாமல் பார்த்துக்கொண்டு மாத்திரம் இருக்கிறது. (4.6)
பிரகிருதியை மாயையாகவும் எல்லாம் வல்ல ஈசனை மாயையை ஆட்டி வைப்பவனாகவும் அறியவேண்டும்.(4.10)
எதனால் இந்தப் பெரிய சக்கரம் சுழற்றப்படுகிறதோ அது இயற்கை என்று சில அறிஞர்களும், அவ்வாறே காலம் என்று பிறரும் மதிமயங்கியவர்களாய்க் கூறுகின்றனர். உலகில் இதுவெல்லாம் தெய்வத்தின் மகிமையேயாம்.(6.1)
நிலையுள்ள பொருள்களிடை நிலையுள்ளவனாயும் அறிவுள்ள உயிர்களின் அறிவாயும், ஒருவனாய் நின்று அனைவருடைய விருப்பங்களையும் அளிப்பவனாயும், அனைத்திற்குக் காரணமாயும், ஞானயோகத்தால் அடைதற்குரியவனாயும் உள்ள அந்த தேவனை அறிந்து ஒருவன் எல்லாத் தளைகளிலிருந்தும் விடுபடுகிறான். (6.13)
அங்கே சூரியன் பிரகாசிப்பதில்லை. சந்திரனும் நட்சத்திரங்களும் பிரகாசிப்பதில்லை. மின்னல்கொடிகளும் பிரகாசிப்பதில்லை.இந்தத்தீ எவ்விதம் பிரகாசிக்கும். விளங்கிடும அவனைச்சார்ந்தே அனைத்தும் விளங்குகிறது. அவனொளியாலேயே இவையனைத்தும் விளங்குகின்றன.(6.14)
வீடு பெறச்செயல்முறை
ஆண்டவனுக்கு அர்ப்பணமாக எல்லாக் கருமங்களையும் செய்து அதனாலேயே கருமத்தினின்று ஒழிவடைந்து தத்துவத்தின் தத்துவத்தால் யோகத்தைக் கைக்கொண்டு ஒன்றாலோ, இரண்டாலோ, மூன்றாலோ, எட்டாலோ, நுட்பமான ஆத்மகுணங்களால் நாளடைவில் ஒருவன் வீடு பெறுகிறான்.(6.3)
வேண்டுதல்
சிலந்திப்பூச்சி அல்லது பட்டுப்பூச்சி தனது நூல்களால் தன்னை மறைத்துக்கொள்வதுபோல் இயற்கையாகவே பிரகிருதியில் தோன்றும் பொருள்களால் எந்த தேவன் தானொருவனாகவே தன்னை மறைத்துக் கொள்கிறானோ அவன் நமக்கு பிரம்ம சாயுஜ்யத்தை அளிக்கட்டும்.(6.10)
ஆதியில் பிரம்மாவைப்படைத்து அவனுக்கு வேதங்களைக்கொடுத்தருளியவன் எவனோ நமக்குள்ளிருந்து நமது புத்தியைப் பிரகாசிக்கச் செய்பவன் எவனோ அந்த தேவனை மோட்சத்தில் விருப்பமுடைய நான் சரணமடைகின்றேன்.(6.18)
முடிவு
எவனுக்கு தெய்வத்தினிடம் சிறந்த பக்தியும் தெய்வத்தினிடம் போலவே குருவினிடமும் பக்தியும் உண்டோ அந்த மகாத்மாவிற்கு உபதேசிக்கப்பட்டால்தான் இப்பொருள்கள் விளங்கும். அவருக்கு, வாய்விட்டுச் சொல்லாமலிருக்கும் ரகசியப் பொருள்களும் தாமாகவே விளங்கிடும். (6.23)
துணை நூல்கள்
பகுப்பு:உபநிடதங்கள் பகுப்பு:சமசுகிருத நூல்கள் பகுப்பு:இந்துத் தத்துவங்கள்
பாலமேடு வடக்கு வாசல் செல்லாயி அம்மன் கோயில்
பாலமேடு வடக்கு வாசல் செல்லாயி அம்மன் கோயில் தமிழ்நாட்டில் மதுரை மாவட்டம், பாலமேடு என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:மதுரை மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
வில்லியம் ஏபெல்
வில்லியம் ஏபெல் (William Abel, பிறப்பு: ஆகத்து 29 1887, இறப்பு: மார்ச்சு 23 1934), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 171 முதல்தர துடுப்பாட்டப் போட்டிகளில் கலந்து கொண்டுள்ளார். 1909-1926 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
பகுப்பு:இங்கிலாந்துத் துடுப்பாட்டக்காரர்கள் பகுப்பு:1887 பிறப்புகள் பகுப்பு:1934 இறப்புகள்
வித்யாவதி சதுர்வேதி
வித்யாவதி சதுர்வேதி (Vidyawati Chaturvedi)(1926-2009) என்பவர் மத்தியப் பிரதேச மாநிலத்தைச் சேர்ந்த இந்திய அரசியல்வாதி ஆவார். இவர் 1957ஆம் ஆண்டு நடைபெற்ற இந்திய நாடாளுமன்ற பொதுத் தேர்தலில் வெற்றி பெற்றதன் மூலம் பிரிக்கப்படாத மத்தியப் பிரதேச சட்டமன்றத்தின் லாண்டி சட்டமன்றத் தொகுதியைப் பிரதிநிதித்துவப்படுத்தினார். இவர் 1980 மற்றும் 1989க்கு இடையில் கஜுராஹோவை மக்களவைத் தொகுதியின் உறுப்பினராக இருந்துள்ளார். இவரது மகன் சத்யவ்ரத் சதுர்வேதியும் கஜுராஹோவிலிருந்து இந்திய மக்களவைக்குத் தேர்ந்தெடுக்கப்பட்டவர் ஆவார்.
மேற்கோள்கள்
பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:7வது மக்களவை உறுப்பினர்கள் பகுப்பு:8வது மக்களவை உறுப்பினர்கள் பகுப்பு:1926 பிறப்புகள் பகுப்பு:2009 இறப்புகள்
துருக்மெனிஸ்தானின் பெண்கள் ஒன்றியம்
துருக்மெனிஸ்தானின் பெண்கள் ஒன்றியம் (Women's Union of Turkmenistan) துருக்மெனிஸ்தானில் என்பது துருக்மெனிஸ்தானில் பெண்கள் மேம்பாட்டிற்காக செயல்படும் அமைப்பாகும். இந்நாட்டில் நீண்ட காலமாக, அனுமதிக்கப்பட்ட மகளிர் அமைப்பாக இச்சங்கம் மட்டுமே இருந்தது. இந்த அமைப்பு பெண்களின் உரிமைகளுக்காக வாதிடும் அமைப்பாக, அரசு சாரா அமைப்பாகத் தோற்றுவிக்கப்பட்டது. இந்நாட்டில் மகளிர் சங்கங்கள் அரசாங்கத்தின் கட்டுப்பாட்டின் கீழ் செயல்படும் நிலையில் இருந்தன.
துர்க்மெனிஸ்தானின் முதல் குடியரசுத் தலைவரான சபர்முரத் நியாசோவ் இறக்கும் வரை, துர்க்மெனிஸ்தானின் பெண்கள் சங்கம் சபர்முரத் நியாசோவின் தாயார் குர்பன்சோல்டன் எஜேவின் செயல்பாட்டினைக் கொண்டிருந்தது. இவர் நியாசோவின் ஆட்சியின் போது துர்க்மெனிஸ்தானின் தேசிய கதாநாயகியாகக் கருதப்பட்டார். இவருடைய பெயர் தெருக்கள், வீதிகள், நகரங்கள் உள்ளிட்ட பல பகுதிகளுக்குச் சூட்டப்பட்டன (உ.ம்.: குர்பன்சோல்டன் எஜே நகரம்). அதே பெயரின் வரிசை. துர்க்மென் நாட்காட்டியில் ஏப்ரல் மாதத்தின் பெயர் இவரது நினைவாக இடப்பட்டது. பொதுவுடைமைக் கட்சி ஆளும் மாநிலங்களில் இந்த நடைமுறையை பின்பற்றப்பட்டது. தேசிய மறுமலர்ச்சிக்கான இயக்கத்தின் (கல்கினிஷ்) உறுப்பினராக உள்ள மகளிர் சங்கத்தின் செயல்பாடுகள் நியாசோவ் என்பவரால் கட்டுப்படுத்தப்பட்டது.
மக்கள் குழு செய்லபட்டபோது, மகளிர் சங்கமும் குழுவில் பிரதிநிதித்துவப்படுத்தப்பட்டது. 2008-ல் குழு நீக்கப்பட்டதன் மூலம் இந்த நடைமுறை நிறுத்தப்பட்டது. இருப்பினும், 2013 நாடாளுமன்றத் தேர்தல் முடிவுகளைத் தொடர்ந்து, இந்த அமைப்பு, மற்ற கட்சிகள் மற்றும் அமைப்புகளைப் போலவே (1991 முதல் நாட்டில் ஆதிக்கம் செலுத்தும் துர்க்மெனிஸ்தானின் ஜனநாயகக் கட்சியைத் தவிர்த்து), முதன்முறையாக துர்க்மெனிஸ்தானின் மெஜ்லிஸில் நுழைந்தது (125 இல் 16 மெஜ்லிஸில் உள்ள இடங்கள்). இதன் செயல்பாடு 2018 தேர்தல் வரை இருந்தது.
மேற்கோள்கள்
பகுப்பு:துருக்மெனிஸ்தான் பகுப்பு:பெண்களுக்கான அமைப்புகள்
எச். நாகப்பா
சாமராஜ்நகர் மாவட்டத்தின் காமகேரே கிராமத்தில் இருந்து ஆகஸ்ட் 25, 2002 அன்று வனத்திற்குள் வசித்த வீரப்பன் மற்றும் அவரது கும்பல் உறுப்பினர்களால் அவர் கடத்தப்பட்டார். டிசம்பர் 8, 2002 அன்று, நாகப்பா தமிழக மாநிலத்தின் எல்லையில் உள்ள மாதேசுவரன் மலைக்கு அருகிலுள்ள சாங்கடி வனப்பகுதியில் இறந்து கிடந்தார்.
குறிப்புகள்
பகுப்பு:கர்நாடக அரசியல்வாதிகள் பகுப்பு:2002 இறப்புகள் பகுப்பு:இந்தியாவில் கொலை செய்யப்பட்ட அரசியல்வாதிகள் பகுப்பு:கர்நாடக சட்டமன்ற உறுப்பினர்கள்
புனித ஜோசப் தேவாலயம், மன்நானம்
மன்நானம் புனித ஜோசப் தேவாலயம் என்பது கேரளத்தின், கோட்டயம் மாவட்டத்தில், மன்நானத்தில் அமைந்துள்ள ஒரு சிரோ-மலபார் கத்தோலிக்க தேவாலயம் ஆகும். இந்த தேவாலயம் புனித குரியகோஸ் எலியாஸ் சாவறாவால் ஒரு மலை உச்சியில் கட்டப்பட்டது மற்றும் அவரது திருஉடல் எச்சங்கள் தேவாலயத்தில் பாதுகாப்பட்டுள்ளது. thumb| தேவாலயத்தின் வரலாற்றை விவரிக்கும் பட்டையம்
யாத்திரை மையம்
புனித குரியகோஸ் எலியாஸ் சாவறாவைப் பின்பற்றுபவர்களுக்கு இந்த தேவாலயம் ஒரு முக்கியமான யாத்திரை மையமாகும். தேவாலயப் பணிகள் அவரால் 11 மே 1831 இல் துவக்கபட்டு 1837 இல் நிறைவடைந்தது. இதன் பின்னர் 1955 மற்றும் 1996 இல் புதுப்பிக்கப்பட்டது. தேவாலய வளாகத்தில் துறவிகளுக்கான குடியிருப்பு பிரிவும் உள்ளது.
புனித குரியகோஸ் 1846 ஆம் ஆண்டில் தேவாலய வளாகத்தில் கோட்டயத்தின் முதல் அச்சகத்தை தொடங்கினார். முதல் மலையாள நாளேடான நஸ்ரானி தீபிகாவை வெளியிட அச்சகம் பயன்படுத்தப்பட்டது. 1871 இல் புனித குரியகோஸ் இறந்தபோது, கூனம்மாவு புனித பிலோமினா தேவாலயத்தில் அடக்கம் செய்யப்பட்டார். அவரது உடல் எச்சங்கள் பின்னர் 1889 இல் புனித ஜோசப் தேவாலயத்திற்கு மாற்றப்பட்டன.
குறிப்புகள்
பகுப்பு:கோட்டயம் மாவட்டத்திலுள்ள கிறிஸ்தவக் கோயில்கள் பகுப்பு:Coordinates on Wikidata
பூலாமேடு ஊராட்சி
பூலாமேடு ஊராட்சி (Poolamedu Gram Panchayat), தமிழ்நாட்டின் கடலூர் மாவட்டத்தில் உள்ள குமராட்சி வட்டாரத்தில் அமைந்துள்ளது. இந்த ஊராட்சி, சிதம்பரம் சட்டமன்றத் தொகுதிக்கும் சிதம்பரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1542 ஆகும். இவர்களில் பெண்கள் 749 பேரும் ஆண்கள் 793 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கடலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சங்ககிரி கருஞ்சதை கோழி
thumb|வலது|சங்ககிரி கருஞ்சதை மயில் ரக சேவல்
சங்ககிரி கருஞ்சதை கோழி என்பது தமிழ்நாட்டினை பூர்விகமாகக் கொண்ட கோழி வகையாகும். இந்தக் கோழியானது கருஞ்சதை நாட்டுக் கோழி என்றும், சங்ககிரி சண்டைக் கோழி என்றும் அழைக்கப்படுகிறது. இந்தக் கோழியானது கத்திக்கட்டு என்ற ரகத்தினைச் சேர்ந்ததாகும். அதனால் கத்திக் கால் சண்டைக்காக பயன்படுத்தப்படுகின்றன.
தோற்றம்
தமிழ்நாட்டில் சேலம் மாவட்டத்தில் உள்ள சங்ககிரி என்ற ஊரினை பூர்விகமாகக் கொண்டது. இந்த வகையான கோழிகள் கருங்கண், கருங்கால், கருந்தோல் போன்றவைகளைக் கொண்டது.
சங்ககிரி கருஞ்சதை சேவல் மத்துக் கொண்டை, கத்திக் கொண்டை போன்ற கொண்டைகளைக் கொண்டிருக்கலாம். பொதுவாக சேவல்கள் 3 முதல் 5 கிலோ எடை வரையும், கோழிகள் 2 முதல் 3 கிலோ வரையும் எடையைக் கொண்டிருக்கும். இந்தக் கோழிகளின் முட்டை மற்ற நாட்டுக் கோழிகளைப் போன்று வெள்ளை மற்றும் பழுப்பு நிறத்தினைக் கொண்டவையாக உள்ளன.
நாட்டு மருத்துவம்
கருங்கோழியானது மருத்துவக் குணம் கொண்டதாக நம்பப்படுகிறது.இவை குட்டம், காணாக்கடி, சிரங்கு, விரணங்கள், வாத நோய் போன்ற நோய்களுக்கு மருந்தாகவும், ஆண்மை பலத்திற்கான மருந்தாகவும் நம்பப்படுகிறது.
இந்து சமயத்தில்
நாட்டார் தெய்வங்களை வழிபடும் போது முப்பலி பூசை என்ற சடங்கு நடத்தப்படுகிறது. இதில் கருங்கோழி, கருப்பாடு, கரும்பன்றி பலியிடும் வழக்கம் இருந்துள்ளது.
வெளி இணைப்புகள்
பகுப்பு:கோழிகள் பகுப்பு:இந்தியாவில் தோன்றிய கோழி இனங்கள் பகுப்பு:தமிழ்நாட்டில் கால்நடை வளர்ப்பு
அராகெர் போர்
அராகெர் போர் (Battle of Arakere) என்பது மூன்றாவது ஆங்கில மைசூர் போர் நடந்த காலத்தில் 1791 ஆம் ஆண்டு மே மதம் 15 இல் மைசூரின் தலைநகரமான சிறீரங்கப்பட்டினத்தில் நடைபெற்ற ஒரு சண்டையாகும். சார்லசு ஏர்ல் கார்ன்வாலிசு தலைமையில் பிரித்தானிய கிழக்கிந்திய நிறுவனத்தின் படைகளும் ஐதராபாத் நிசாமின் கூட்டணிப் படையினரும் இணைந்து சிறீரங்கப்பட்டினம் வந்து அராகெர் கிராமத்திற்கு அருகே காவிரியாற்றை கடக்க முயன்றனர். [மைசூர் ஆட்சியாளர், திப்பு சுல்தான் அங்கு ஒரு தற்காப்பு படையை நிறுவி நிலைப்படுத்திக் கொண்டார். காரன்வாலிசு தனது தொடக்க தாக்குதலை மே மாதம் 15 இல் தொடங்கி திப்புவை அவ்விடத்தில் இருந்து விரட்டினார். திப்புசுல்தான் சிறீரங்கப்பட்டினத்திற்கு பின்வாங்கினார். காரன்வாலிசு படையினரும் போருக்குப் பின்னர் உணவு பற்றாக்குறையால் பெங்களுருக்குப் பின்வாங்கினார்.
மேற்கோள்கள்
பகுப்பு:இந்தியப் போர்கள் பகுப்பு:பிரித்தானியக் கிழக்கிந்தியக் கம்பனி போர்கள்
தமிழ் வளர்ச்சிக்கான சிறந்த நூல்களுக்கான பரிசு பெற்ற நூல்கள், 1997
தமிழ்நாடு அரசின் தமிழ் வளர்ச்சித் துறையின் தமிழ் வளர்ச்சிக்கான சிறந்த நூல்களுக்கான பரிசுகள் வழங்கும் திட்டம் மூலம் தேர்வு செய்யப்படும் நூல்களுக்கு பரிசுகள் வழங்கப்படுகிறது. 1997 ஆம் ஆண்டிற்கான பரிசுக்காகத் தேர்வு செய்யப்பட்ட நூல்களில் முதல் பரிசு பெற்ற நூலாசிரியருக்கு ரூபாய் பத்தாயிரமாகவும், இரண்டாம் பரிசு ரூபாய் ஐந்தாயிரமாகவும், மூன்றாம் பரிசு ரூபாய் இரண்டாயிரம் என பரிசுத் தொகை மற்றும் பாராட்டுச் சான்றிதழ் அளிக்கப்பட்டன. இத்திட்டத்தின் கீழ் 1997 ஆம் ஆண்டிற்கான சிறந்த நூல்கள் மற்றும் நூலை எழுதிய நூலாசிரியர்கள், நூலை வெளியிட்ட பதிப்பகங்களின் பட்டியல் இது.
ஆதாரம்
பகுப்பு:தமிழ் வளர்ச்சிக்கான சிறந்த நூல் பரிசுகள் பகுப்பு:1997 விருதுகள்
கீசாங்
கீசாங் (ஆங்கிலம், மலாய் மொழி: Kesang) என்பது மலேசியா, மலாக்கா, ஜாசின் மாவட்டத்தில் உள்ள ஒரு சிறு நகரம் ஆகும். ஜாசின் நகரில் இருந்து 7 கி.மீ. தொலைவிலும், மலாக்கா மாநகரில் இருந்து 26 கி.மீ. தொலைவிலும் இருக்கிறது.
கீசாங் சிறுநகரம் ஒரு சமவெளியில் அமைந்து இருக்கிறது. முன்பு காலத்தில் ஈயக் கனிமத்திற்கு பெயர் போன இடம். ஈயம் தோண்டி எடுக்கப்பட்ட இடங்கள் இப்போது ஈயக் குட்டைகளாக மாறியுள்ளன. அந்தக் குட்டைகளில் இப்போது மீன்கள் வளர்க்கப் படுகின்றன. மீன் வளர்ப்புத் துறை உபரி வருமானத்தை ஈட்டித் தரும் துறையாக மாறி வருகிறது.
மலாயா அவசரகாலம்
இந்த நகரில் சீனர்கள் அதிகமாக வாழ்ந்தாலும், நகரைச் சுற்றியுள்ள கிராமங்களில் மலாய்க்காரர்களையும் கணிசமான எண்ணிக்கையில் காண முடியும். கீசாங் சிறுநகரத்தைச் சுற்றிலும் நிறைய ரப்பர் தோட்டங்களும், எண்ணெய்ப்பனைத் தோட்டங்களும் காணப்படுகின்றன. சில இடங்களில் நெல் விவசாயம் செய்யப்படுகிறது.
1950-களில் டுரியான் துங்கலில் இருந்து கீசாங்கிற்குச் செல்வதற்கு மண்பாதை இருந்தது. பாதை நெடுகிலும் அடர்ந்த காடுகள் இருந்தன. அவை 1960-களில் மலாயா அவசரகாலத்தின் போது கம்யூனிஸ்டுகளின் புகலிடமாகவும் விளங்கின. இப்போது அந்த மண்பாதை, தார் சாலையாக மேம்பாடு கண்டுள்ளது.
மலேசிய மலாக்கா தொழில்நுட்ப பல்கலைக்கழகம்
கீசாங்கில் இருந்து ஆறு கி.மீ. தொலைவில் மலேசிய மலாக்கா தொழில்நுட்ப பல்கலைக்கழகம் (Universiti Teknikal Malaysia Melaka) இருக்கிறது. இந்தப் பல்கலைக்கழகம் 2000-ஆம் ஆண்டு டிசம்பர் மாதம் முதல் தேதி கட்டப்பட்டது. இது மலேசியாவின் 14-ஆவது பல்கலைக்கழகம் ஆகும். இந்தப் பல்கலைக்கழகத்திற்கு மூன்று பயிற்று வளாகங்கள் உள்ளன.
இந்தோனேசியா, சவூதி அரேபியா, சாட், சிரியா, பாகிஸ்தான், கேமரூன், வங்காள தேசம், தான்சானியா, இந்தியா, சோமாலியா, சிங்கப்பூர், கத்தார், பாலஸ்தீனம், லிபியா, ஈராக், ஈரான், கானா, பிரான்ஸ், ஏமன், நைஜீரியா, ஜோர்டான் ஆகிய நாடுகளைச் சேர்ந்த மாணவர்கள் இங்கு உயர்க்கல்வி பயில்கின்றனர்.
மேற்கோள்
பகுப்பு:மலேசிய நகரங்கள் பகுப்பு:மலாக்காவில் உள்ள நகரங்கள் பகுப்பு:மலாக்கா
ஹல்க் 2
த இன்கிரிடிபில் ஹல்க் (The Incredible Hulk) என்பது 2008 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இது மார்வெல் காமிக்ஸ் புத்தகத்தின் வரைகதைகளில் தோன்றும் ஹல்க் என்ற கதாபாத்திரத்தை மையமாகக் கொண்டு மார்வெல் ஸ்டுடியோஸ் என்ற நிறுவனம் தயாரிக்க யுனிவர்சல் ஸ்டுடியோஸ் என்ற நிறுவனம் மூலம் உலகம் முழுவதும் விநியோகிக்கப்பட்டது.
இது 2003 ஆம் ஆண்டு வெளியான ஹல்க் என்ற திரைப்படத்தின் தொடர்ச்சியாகவும் மார்வல் திரைப் பிரபஞ்சத்தின் இரண்டாவது திரைப்படமும் ஆகும். அவி ஆராட், கலே அன்னே ஹர்ட் மற்றும் கேவின் பிகே ஆகியோர் தயாரிக்கும் இந்த திரைப்படத்தை லூயிஸ் லெட்டரியர் என்பவர் இயக்க, எட்வர்டு நார்டன், லிவ் டைலர், டிம் ரோத், டிம் பிளேக் நெல்சன் மற்றும் வில்லியம் கேர்ட் போன்ற பலர் நடித்துள்ளார்கள்.
த இன்கிரிடிபில் ஹல்க் என்ற படம் 8 ஜூன் 2008 அன்று கலிபோர்னியாவின் யுனிவர்சல் சிட்டியில் உள்ள கிப்சன் ஆம்பி திரையரங்கில் திரையிடப்பட்டது. மற்றும் 13 ஜூன் 2008 இல் ஐக்கிய அமெரிக்காவில் மார்வல் திரைப் பிரபஞ்சத்தின் முதலாம் கட்டத்தின் இரண்டாவது திரைப்படமாக வெளியானது. இந்த படம் உலகளவில் 264.8 மில்லியனை வசூலித்தது, இது மார்வல் திரைப் பிரபஞ்சத்தின் இன் மிகக் குறைந்த வசூல் படமாக அமைந்தது.
வெளி இணைப்புகள்
பகுப்பு:2008 ஆங்கிலத் திரைப்படங்கள் பகுப்பு:அமெரிக்கத் திரைப்படங்கள் பகுப்பு:அமெரிக்க மீநாயகன் திரைப்படங்கள் பகுப்பு:அமெரிக்க அதிரடித் திரைப்படங்கள் பகுப்பு:மார்வெல் திரைப் பிரபஞ்சம்: முதலாம் கட்டம் பகுப்பு:மார்வெல் வரைகதையை தழுவிய திரைப்படங்கள் பகுப்பு:தொடர் திரைப்படங்கள் பகுப்பு:யுனிவர்சல் பிக்சர்ஸ் திரைப்படங்கள்
ஜார்ஜ் அபெல்
ஜார்ஜ் அபெல் (George Abell, பிறப்பு: சூன் 22 1904, இறப்பு: சனவரி 11 1989), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 75 முதல்தர துடுப்பாட்டப் போட்டிகளில் கலந்து கொண்டுள்ளார். 1923-1941/42 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஜார்ஜ் அபெல் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 23 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1904 பிறப்புகள் பகுப்பு:1989 இறப்புகள்
நெதுன்
நெதுன் (Pericopsis mooniana) எனப்படுவது உயர் தரமான, பெறுமதி மிக்க தளபாடங்கள் செய்யப் பயன்படும் தாவர இனமொன்றாகும். இது இந்தோனேசியா, மலேசியா, மைக்குரோனேசியா, பலாவு, பப்புவா நியூ கினி, பிலிப்பீன்சு, இலங்கை ஆகிய நாடுகளிற் காணப்படுகிறது. வாழிட இழப்பு காரணமாக இவ்வினம் அழிவாய்ப்பு நிலையை எதிர் நோக்கியுள்ளது.
உசாத்துணை
பகுப்பு:மெய்யிருவித்திலையிகள் பகுப்பு:இலங்கைத் தாவரங்கள் பகுப்பு:இந்தோனேசியத் தாவரங்கள் பகுப்பு:மலேசியத் தாவரங்கள் பகுப்பு:பிலிப்பீனியத் தாவரங்கள் பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
கேசுதிகிலியோன்
thumb|260px|கேசுதிகிலியோன் நகரியப் புறத்தோற்றம்
கேசுதிகிலியோன் (Castiglione township; இத்தாலியம்: Comune di Castiù (Castiglione delle Stiviere)) என்பது இத்தாலியில் வரலாற்றுச் சிறப்பு மிக்க ஒரு நகரியம் ஆகும். இவ்விடம் இத்தாலி நாட்டிலுள்ள, லோம்பார்டி நிருவாக மண்டலத்தின் கீழ்வரும் மேன்டுவா மாகாணத்தில் இருக்கிறது.
வீரமாமுனிவர் பிறந்த இடம்
காஸ்திலியோனே தெல்லே ஸ்டிவியரே என்னும் இடத்தில்தான் தலைசிறந்த தமிழறிஞராகிய வீரமாமுனிவர் பிறந்தார். அவரது இயற்பெயர் கொஸ்தான்சோ ஜுசேப்பே எவுசேபியோ பெஸ்கி (Costanzo Giuseppe Eusebio Beschi). அவர் பிறந்த நாள் 1680, நவம்பர் 8. வீரமாமுனிவர் பிறந்த 300ஆம் ஆண்டுக் கொண்டாட்டம் காஸ்திலியோனே நகரில் 1980இல் நிகழ்ந்தது. தம் மண்ணில் பிறந்து வளர்ந்த ஒருவர் தமிழ் நாட்டுக்குச் சென்று அங்கே மறைப்பணி ஆற்றியதோடு தலைசிறந்த மொழிப்பணியும் ஆற்றி உலகப்புகழ் பெற்றதை காஸ்திலியோனே மக்கள் சிறப்பித்தார்கள். அவருடைய நினைவாக பதக்கம் வெளியிடப்பட்டது. அவர் நினைவைக் கொண்டாடும் விதத்தில் அவருக்குச் சிலையொன்றும் எழுப்பப்பட்டது. குறிப்பாக, வீரமாமுனிவருக்கு "தமிழ் மொழியின் தாந்தே" (Il Dante della lingua Tamil) என்னும் பட்டமளித்து ஊர்மக்கள் சிறப்பித்தனர்.
புகழ்த்துணை நாயனார்
“புடைசூழ்ந்த புலியதண் மேல் அரவாட வாடி பொன்னடிக்கே மனம் வைத்த புகழ்த்துணைக்கு மடியேன்” – திருத்தொண்டத்தொகை.
புகழ்த்துணையார் என்பவர் சைவ சமயத்தவர்களால் பெரிதும் மதிக்கப்படும் அறுபத்து மூன்று நாயன்மார்களில் ஒருவர் ஆவார் .இவர் சோழ நாட்டிலுள்ள செருவிலிபுத்தூரிலே சிவவேதியர் குலத்தில் தோன்றினார். சிவனது அகத்தடிமைத் தொண்டிற் சிறந்த அவர் சிவபெருமானைத் தத்துவ நெறியியில் சிவாகம விதிப்படி வழிபட்டு வந்தார். அக்காலத்தில் பஞ்சம் வந்தது. அவர் பசியில் வாடினார். அப்போதும் இறைவரை விடுவேனல்லேன் என்று இரவும் பகலும் விடாது பூவும் நீரும் கொண்டு பூசித்து வந்தார். ஒருநாள் பசியால் வாடி இறைவரைத் திருமஞ்சனமாட்டும் பொழுது திருமஞ்சனக்குடத்தைத் தாங்கமாட்டாமையினால் கைதவறிக் குடத்தினை இறைவர் திருமுடிமேல் விழுத்திவிட்டு நடுங்கி வீழ்ந்தார். அப்போது இறைவரது திருவருளால் துயில் வந்தது. இறைவர் அவரது கனவில் தோன்றி ‘உணவுப்பொருள் மங்கிய காலம் முழுவதும், ஒரு காசு நாம் தருவோம்’ என்று அருளினார். புகழ்த்துணையார் துயிலுணர்ந்து எழுந்து பீடத்தின் கீழ்ப் பொற்காசு கண்டு கைக்கொண்டு களித்தனர். அவ்வாறு பஞ்சம் நீங்கும்வரை இறைவர் நாடோறும் அளித்த காசு கொண்டு துன்பம் நீங்கி, இறைவரது வழிபாடு செய்து வாழ்ந்திருந்து பின் சிவனடி சேர்ந்தனர்.
நுண்பொருள்
தொண்டரானவர் கையது வீழினும் கைக்கொண்ட தொண்டக் கைவிடார். அத்தகு தொண்டரைப் பெருமான் தாங்கிக் கொள்வார்.
உசாத்துணைகள்
பகுப்பு:ஆதிசைவர்கள் பகுப்பு:நாயன்மார்கள்
டோலி
டோலி (doli) என்பது பல்லக்கைப் போன்ற மனிதர்களின் துணையோடு பயணிக்கும் ஓர் இருக்கை அமைப்பு ஆகும். சாலைப் போக்குவரத்து வசதியற்ற மலைப்பாங்கான பகுதிகளில் நடக்க இயலாதவர்களும், வயதானவர்களும் பயணிக்க இதைப் பயன்படுத்துகின்றனர். இந்த டோலியானது இரு மூங்கில் கழிகளை முதன்மையாக கொண்டு குறைந்த எடையில் அமைக்கப்படுகிறது. இதில் பயணிப்பவர் அமர இதில் இருக்கைவசதி இருக்கும். என்றாலும் இதில் சிவிகை போன்று மேற்கூரையோடு வசதியாக இருக்காது. இதில் பயணிப்பவர் மேட்டில் செல்லும்போது முன்புறம் சாய்த்தும், இறக்கத்தில் இறங்கும்போது பின்பக்கம் சாய்ந்தும் சுமப்பவர்களுக்கு ஒத்துழைப்பு அளிப்பர். இதை நான்குபேர் சுமந்து செல்வர். இந்த டோலி பயணமானது சபரிமலை அய்யப்பன் கோயிலுக்கு செல்ல பலர் பயன்படுத்துகின்றனர்.
1-ஐதராக்சிபைரீன்
1-ஐதராக்சிபைரீன் (1-Hydroxypyrene) என்பது C16H10O  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். மனித வளர்ச்சிதை மாற்றத்தில் இச்சேர்மம் விளைகிறது. மாசுபட்ட காற்றில் வெளிப்பட்டு பணிபுரியும் வெளிப்புறத் தொழிலாளர்களின் சிறுநீரில்1-ஐதராக்சிபைரீன் காணப்படுகிறது.
உயிர் வேதியியலில்
பன்றிகளுக்கு வாய்வழியாக 1-ஐதராக்சிபைரீனைக் கொடுத்து பரிசோதித்த போது பைரீனின் வளர்சிதைப்பொருளே சிறுநீரில் காணப்படும் 1-ஐதராக்சிபைரீன் என்பது தெளிவுபடுத்தப்பட்டது.
சோடியம் பைசல்பேட்டு
சோடியம் பைசல்பேட்டு (Sodium bisulfate) சோடியம் ஐதரசன் சல்பேட்டு எனவும் அழைக்கப்படும், பைசல்பேட்டு எதிரயனி யின் சோடியம் உப்பு ஆகும். இதன் மூலக்கூற்று வாய்ப்பாடு NaHSO4 ஆகும். சோடியம் பைசல்பேட் என்பது சோடியம் காரத்திற்குச் (பொதுவாக இது சோடியம் ஹைட்ராக்சைடு அல்லது சோடியம் குளோரைடு வடிவத்தில் இருக்கும்) சமமான சல்பூரிக் அமிலத்தின் பகுதியளவு நடுநிலைப்படுத்தலால் உருவாகும் ஒரு அமில உப்பு ஆகும். இது உலர்ந்த குருணை போன்ற விளைபொருள் ஆகும், இதைப் பாதுகாப்பாக சேமிக்கவும், அனுப்பவும் முடியும். நீரற்ற வடிவமானது நீர் உறிஞ்சும் திறன் கொண்டது ஆகும். சோடியம் பைசல்பேட்டின் 1M கரைசல்கள் pH மதிப்பு ஒன்றைக் கொண்ட  அமிலத்தன்மை கொண்டவை ஆகும்.
1-ஐதராக்சிபைரீன்
உயிர் வேதியியலில்
மாங்குரோவ் வண்டல்களிலிருந்து தனித்துப் பிரிக்கப்படும் இழைபாக்டிரியாக்கள் வகையைச் சேர்ந்த மைக்கோ பாக்டீரியம் பைரீன் தரங்குறைப்பு வினையின் போது 1-ஐதராக்சிபைரீனைக் கொடுக்கிறது.
புகைப்பிடித்தலுடன் தொடர்பு
நாளொன்றுக்கு புகைக்கப்பட்ட சிகரெட்டுகளின் எண்ணிக்கையுடன் உள்ள தொடர்பு மிகவும் குறிப்பிடத்தக்க வேறுபாடுகளை வெளிப்படுத்துகிறது. இதனால் 2-, 3- மற்றும் 4-ஐதராக்சிபீனாந்தரீன் மற்றும் 1-ஐதராக்சிபைரீனுடன உள்ள தொடர்புகள் அறியப்படுகின்றன. ஆனால் 1-ஐதராக்சிபீனாந்தரீனுடன் எவ்வித தொடர்பையும் கண்டறிய இயலவில்லை.
சோடியம் பைசல்பேட்டு
உற்பத்தி
இந்த படிநிலையானது மிகவும் வெப்பம் உமிழ் வினையாகும். திரவ சோடியம் பைசல்பேட் தெளிக்கப்பட்டு குளிர்விக்கப்படுவதால் அது திடமான மணிகளை உருவாக்குகிறது. ஹைட்ரஜன் குளோரைடு வாயு நீரில் கரைக்கப்பட்டு ஐதரோகுளோரிக் அமிலமானது வினையின் பயனுள்ள துணை விளைபொருளாக உருவாக்கப்படுகிறது.
1-ஐதராக்சிபைரீன்
மேற்கோள்கள்
பகுப்பு:மனித வளர்சிதைப்பொருட்கள் பகுப்பு:காற்று மாசுபாடு பகுப்பு:ஐதராக்சி அரீன்கள் பகுப்பு:கரிமச் சேர்மங்கள் பகுப்பு:பைரீன்கள் பகுப்பு:புகைத்தல்
சோடியம் பைசல்பேட்டு
உற்பத்தி
வணிக ஆர்வம் இல்லை என்றாலும், சோடியம் பைசல்பேட்டு பல கனிம அமிலங்களின் உற்பத்தியின் துணை விளைபொருளாக அவற்றின் சோடியம் உப்புகளின் வினை மூலம் மிகையான சல்பூரிக் அமிலத்துடன் உருவாக்கப்படலாம்:
உற்பத்தி செய்யப்படும் HX அமிலங்கள் வினைபடு பொருள்களைக் காட்டிலும் குறைந்த கொதிநிலையைக் கொண்டிருக்கின்றன மற்றும் வாலைவடித்தல் மூலம் வினைக் கலவையிலிருந்து பிரித்தெடுக்கப்படுகின்றன.
வேதியியல் வினைகள்
ஐதரேற்றம் செய்யப்பட்ட சோடியம் பைசல்பேட் 58 C  வெப்பநிலையில் அதனோடு இணைக்கப்பட்ட நீர் மூலக்கூறுகளிடமிருந்து பிரிகிறது. மீண்டும் குளிர்விக்கப்பட்டவுடன், இது புதிதாக நீர் உறிஞ்சும் தன்மையுடையதாக மாறிவிடுகிறது. சோடியம் பைசல்பேட்டை 280 C வெப்பப்படுத்தும் போது   சோடியம் பைரோசல்பேட்டை உருவாக்குகிறது. இது நிறமற்ற மற்றொரு உப்பு:
பயன்கள்
சோடியம் பைசல்பேட் முதன்மையாக pH ஐக் குறைக்கப் பயன்படுகிறது. தொழில்நுட்ப தர பயன்பாடுகளுக்கு, இது உலோகத்தை பண்படுத்துதல், சுத்தம் செய்வதற்கான காரணிகள், நீச்சல் குளங்கள் மற்றும் சூடான தொட்டிகளில் திறன்மிக்க குளோரினேற்றத்திற்காக நீரின் pH ஐ குறைக்க பயன்படுத்தப்படுகிறது. சோடியம் பைசல்பேட் ஆனது விலங்கு உணவுகள் உட்பட பொது பயன்பாட்டு தீவன சேர்க்கையாக AAFCO வால் அங்கீகரிக்கப்பட்டுள்ளது. பூனைகளில் சிறுநீர் கற்களைக் குறைக்க இது சிறுநீர் அமிலப்படுத்தியாகப் பயன்படுத்தப்படுகிறது.
இது குறைந்தது சில முள்ளெலித்தோலிகளுக்கு மிகவும் நச்சுத்தன்மையுடையது.